stanford-oval/wikipedia huggingface dataset:
ארנה גרינבאום
ביוגרפיה

נולד בנאג'וואראד בתקופת האימפריה האוסטרו-הונגרית (בשטחי רומניה המודרנית). מות אביו השאיר את המשפחה במצוקה כלכלית קשה, והוא לא יכול היה לקחת שיעורי אמנות למרות הכישרון שלו לציור שהוכר כבר בגיל צעיר. תחילה עבד כבורסקאי, ואז כנגר. לאחר מכן התמחה כחרט נחושת. ב-1927 מצא עבודה בחברת ההוצאה לאור של אדולף זוננפלד, שם למד טיפוגרפיה. שם גם פגש והתיידד עם אלכס ליאון (אנ'), אמן גרפי אקספרסיוניסטי שהציג בפניו את המגמות באמנות מודרנית.
תערוכת היחיד הראשונה שלו הייתה במועדון העיתונאים בעיר הולדתו. זמן קצר לאחר מכן, השתתף בהקמת "איגוד האמנויות היפות". ב-1933 השתתף בתערוכה גדולה של אמנים צעירים בבית מלון בשם ארמון וייסלוביץ, יחד עם חברו ליאון, אימרה פלדש, אימרה ואניאי (גר') ואחרים. תערוכת היחיד הראשונה שלו נערכה במרץ 1936. בשנים הבאות פרסם את עצמו בבודפשט כשרטט וליתוגרף. בנוסף לציורים שלו, עיצב עטיפות ודפי שער למספר ספרים.
במאי 1944 הוא ועמיתו, ינה אלפאנט (גר'), הובלו למחנה הריכוז מאוטהאוזן. הוא נרצח שם בתאריך לא ידוע, כנראה אחרי דצמבר (אז נרצח אלפאנט) ולפני שחרור המחנה על ידי צבא ארצות הברית ב-1945. מספר יצירותיו אינו ידוע, אך מאמינים שרובן המוחלט נהרסו במהלך המלחמה.
בינואר 1992 נערכה רטרוספקטיבה גדולה של ציירים יהודים מקומיים במוזיאון (גר') באוראדיה (נאג'וואראד). התערוכה נקראה "אור ורוח" וכללה את עבודותיו של גרינבאום יחד עם אלו של ליאון, ארנה טיבור (אנ') ומוריץ באראט (אספ').
אנדרטה לזכרו של יעקב מרוויצה

| --- | --- |

האנדרטה לזכרו של יעקב בדרך היין, זכרון יעקב
 מידע כללי
 סוג:  אנדרטה 
 על שם:  יעקב (ז'לקו) מרוויצה
 מיקום:  זכרון יעקב
 מדינה:  ישראל 
 הקמה ובנייה
 יוצר:  מעיין הוד
 קואורדינטות:  32°34′29.61″N 34°57′23.16″E﻿ / ﻿32.5748917°N 34.9564333°E﻿ / 32.5748917; 34.9564333
 https://www.yaakovmrvica.com
  (למפת הכרמל מוגדלת) אנדרטה לזכרו של יעקב מרוויצה(למפת הכרמל רגילה) אנדרטה לזכרו של יעקב מרוויצה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטה לזכרו של יעקב מרוויצה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטה לזכרו של יעקב מרוויצה
 
האנדרטה לזכרו של יעקב (ז'לקו) מרוויצה היא אנדרטה שהוקמה בזכרון יעקב. יעקב מרוויצה נפל בקרב בשכונת זייתון בעזה, ב־11 במאי 2004, במהלך מבצע לפגיעה במחרטות לייצור קסמים, המוכר כ"אסון הנגמ"ש" הראשון.
תיאור מועד ומיקום

יעקב, שהיה חייל בודד, נקבר לבקשת אימו בסרביה ואין לו קבר בארץ. על-מנת לשמר את זכרו ומורשתו יזמה, עיצבה והקימה, חברתו, מעיין הוד את האנדרטה. מועצת זכרון יעקב נרתמה למשימה וביחד עם מתנדבים ותורמים רבים הוקם האתר.
האנדרטה מסמלת את אופיו הייחודי של יעקב ומשמרת את מורשתו. המקום הוקם כך שיהווה נקודת לימוד, ציון וחיבור עם זכרו, בזכרון יעקב.
היא מוצבת ברחוב היין בזכרון יעקב, משקיפה אל עבר הכרמל, וואדי מילק.
האנדרטה מופיעה באתרי הביקור המומלצים של זכרון יעקב.
מבנה ומשמעות

אתר ההנצחה מורכב מאנדרטה, קיר הנצחה, שלט הנצחה, רחבת טקסים ומרפסת קטנה, עץ זית בעל גזע כפול, תורן דגלים.
האנדרטה בנויה כמגן דוד תלת־ממדי. במרכזו משולש העשוי מאבן גיר ירושלמית וסביבו שלושה משולשי ברזל מחוברים, היוצרים מבנה תלת מימד. הכיתוב יעקב, ממתכת, נקבע במרכזו. קיר ההנצחה – עליו רשומים פירטי ההנצחה בעברית ובאנגלית. שלט ההנצחה – מתאר את חיו ופועלו של יעקב. רחבת טקסים ומרפסת – משמשים לטקסים והסברים לקבוצות מטיילים. עץ הזית הכפול – נתרם על ידי מועצת זכרון יעקב. תורן הדגלים – עליו מונף באופן קבוע דגל ישראל. בימי זיכרון מונף גם דגל גבעתי.
מבנה ומשמעות > משמעות האנדרטה

הפסל – דמוי מגן דוד תלת־ממדי, מסמל את הזיקה הגדולה של יעקב לעם ישראל.
האבן הירושלמית – את אהבתו ליהדות ולירושלים.
הברזל – מסמל רוחות מלחמה.
משחק הצבעים שחור–לבן – מסמל את הקוטביות אשר הייתה ביעקב. מחד לוחם איתן, חסון, ונכון לקרב ומאידך, אדם רגיש, נדיב ואוהב.
האדמה סביב – פיסת אדמת ארץ ישראל לשמו ולזכרו.
עץ הזית – בעל שני הגזעים המשתרגים, מסמל את הקשר לחברתו מעיין.
קיר הנצחה.
השלט – בעברית ובאנגלית. תיאור חייו, פועלו ומורשתו לדורות הבאים.
דמותו של יעקב

יעקב ז'לקו מרוויצה נולד ב 14 באוקטובר 1978 בסרביה וגדל בעיר נובי סאד. אחרי שסיים תואר ראשון בחינוך גופני בהתמחות בענף הג'ודו, התגייס לצבא הסרבי, שם שירת במשך שנה, ביחידה מובחרת.
עם סיום המלחמה ביוגוסלביה, החליט יעקב להגשים את חלומו ולעלות לישראל.
בפברואר 2002 עלה יעקב לישראל לבדו. הוא התחיל לימודי עברית במסגרת אולפן במעגן מיכאל ובזמנו הפנוי אימן ג'ודו במעיין צבי, שם התוודע לראשונה למשפחת הוד ולבתם מעיין. בחודש ספטמבר, לאחר כחצי שנה בארץ, התגייס לצה"ל. צביקה לוי – "אבי החיילים הבודדים" – דאג למצוא לו משפחה מאמצת בקיבוץ גבע, משפחת קליין. במקביל התהדקו הקשרים עם מעיין הוד, ששירתה אף היא בצבא והייתה לבת זוגו האהובה, וזכרון יעקב הפכה לביתו. לאחר תקופה קצרה ביקש להיות קרוב למעיין וזכה לחדר מגורים במסגרת חיילים בודדים בקיבוץ המעפיל. על אף היותו חייל בודד עם קשיי שפה, ראה יעקב את ייעודו בשירות ביחידות מובחרות בצה"ל ולאחר מאמצים רבים הצליח להגשים את חלומו ולשרת כחובש קרבי בפלח"הן גבעתי.
יעקב נהג לומר: "אני לא יודע עברית כל-כך טוב ולכן אני לא רוצה לדבר ציונות אלא לעשות ציונות".
הוא שאף להכות שורשים ולהקים משפחה בישראל עם בת זוגו, מעיין ולפתוח בית ספר לג'ודו לילדים ולנוער.
ב־11 במאי 2004, בגיל 26, נגדעו כל חלומותיו, יעקב נהרג בפעילות מבצעית בשכונת זייתון בפאתי העיר עזה.
יעקב זכה לקבורה צבאית מלאה, בה נכחו מפקדיו וחברתו, בבית העלמין היהודי שבעיר נוביסאד שבסרביה. הוא הותיר אחריו אמא, אחות ובת זוג.
גלריה

תמונה מרחפן
הפרחים הסגולים באנדרטה מסמלים את חטיבת גבעתי
יעקב וחברתו מעיין
הפסל
טקס זיכרון שנתי המתקיים מדי שנה באנדרטה ביום נפילתו
שלט ההנצחה
קיר ההנצחה
דגל ישראל ודגל גבעתי במהלך טקס זיכרון
דגלון זיכרון נר נשמה וזר מטעם המועצה ביום הזיכרון לחללי צה"ל
בירושלים
באילת
יעקב ומעיין במדי צה"ל
הערות שוליים

↑  אנדרטת מרוויצה, באתר תיירות זכרון יעקב, היסטוריה ומורשת
↑  מצפור לזכר יעקב (ז'לקו) מרוויצה, באתר מועצה מקומית זכרון יעקב, יזכור, אנדרטאות ומצפורים
↑  יואב איתיאל, אין סוף לאהבה, באתר גפן – מגזין המושבות, ‏05.08.2007
↑  סמל ראשון ז'לקו-יעקב מרוויצה ז"ל – קורות חיים, באתר מועצה מקומית זכרון יעקב, יזכור, חללי מערכות ישראל
יעקב בחטיבת גבעתי
ארז בן דוד

| --- | --- |

 לידה:  14 בינואר 1987 (בן 37) נְתַנְיָה, ישראל 
 מדינה:  ישראל 
 מקום מגורים:  נתניה, ישראל ישראל
 ידוע בשל:  מייסד, בעלים ומנכ"ל FXP, אתר קהילות פורומים הגדול בישראל
 השכלה:  תיכון הנדסאים הרצליה 
 מקצוע:  יזם, איש עסקים, מנהל כללי
 
ארז בן דוד (נולד ב-14 בינואר 1987) הוא יזם ואיש עסקים ישראלי. מייסד ובעלי FXP, אתר קהילות פורומים הגדול ביותר בישראל.
ביוגרפיה

ארז בן דוד נולד בנתניה. בין השנים 2001–2005 למד במגמה מדעית־טכנולוגית בתיכון הנדסאים הרצליה של אוניברסיטת תל אביב. בין היתר למד שפות תכנות ויזמות טכנולוגית. בשנת 2006 גויס ליחידה טכנולוגית מסווגת בחיל האוויר, בה שירת עד 2009.
ביוגרפיה > פעילות עסקית

כשהיה נער רכש בן דוד מספר כתובות אינטרנט במטרה למכור אותן בהמשך. בספטמבר 2003, כשהיה בן 16, הקים אתר ללא שם על שרת אחסון אתרים חינמי ועל מערכת המבוססת קוד פתוח, זאת עקב חוסר שביעות הרצון שלו מהתנהלות הפורומים בהם נהג לגלוש. כחודש לאחר עלייתו של האתר עלתה הפופולריות שלו, תשתיות האתר שודרגו וניתן שמו – "בומבה בורד" (Bomba Board). במאי 2004 שונה שם האתר ל־FXP והתגבשה צורתו. באותה שנה גם רכש את אתר תחרויות האתרים WebKing, אשר עסק בין היתר בבניית אתרים וניהול מדיה חברתית. בשנת 2005 הקים אתרים להעלאת מדיה לרשת, הגדול בהם היה האתר FPS. בשנת 2006 רכש את האתר aaisrael לשחקני America's Army הישראלים.
במקביל לעיסוקיו השונים, המשיך בן דוד לקדם את האתר FXP. בשנים הראשונות התנועה באתר הייתה דלילה והוא תוחזק על ידי בן דוד כתחביב. בשנת 2007, ארבע שנים לאחר הקמתו, איגד בן דוד את פעילות האתר לחברה, תוך ניסיון ליצור הכנסות ושיתופי פעולה מסחריים. בין השנים 2008–2009 איחד בן דוד את כל האתרים שבבעלותו לדומיין FXP. ב־2010 הגיע בן דוד לשיתוף פעולה עם חברת הפרסום web3, אשר העניקה לאתר ליווי טכנולוגי וליווי בתחום השיווק. בן דוד החל להעסיק ספק קידום אתרים במנועי חיפוש, שהעלה את פופולריות האתר ובמקביל גייס מפרסמים ושיתופי פעולה, ביניהם עם ynet, וואלה ו־mako. רווחיו מגיעים בעיקר מפרסום (באנרים) ומשיתופי פעולה מסחריים. תחומי עיסוק נוספים של בן דוד קשורים לביצוע סקרים אינטרנטיים עבור חברות מסחריות וכן פעילות בתחום הנדל"ן.
הערות שוליים

↑  ענת ביין-לובוביץ', ‏וואלה חתמה על הסכם לשיתוף-פעולה עם אתר הפורומים FXP, באתר גלובס, 29 ביוני 2016
↑  רועי גולדנברג, ‏מנכ"ל אתר הפורומים FXP: "זה סוג של כשל שוק אם אנשים לא מכירים אותנו", באתר גלובס, 18 ביוני 2012
↑  דורי בן ישראל, מסתמן: אתר fxp יצטרף לקבוצת ynet – ידיעות אחרונות (פרסום ראשון), ‏3 ביוני 2015 (ארכיון)
↑  שת"פ בין וואלה! NEWS ואתר הפורומים FXP, באתר וואלה, 29 ביוני 2016
ארנק דיגיטלי

ארנק דיגיטלי (באנגלית: Digital wallet) הוא מכשיר אלקטרוני המאפשר לאדם לבצע עסקאות מסחר אלקטרוניות. הארנק הדיגיטלי עשוי לכלול רכישת פריטים באופן מקוון באמצעות מחשב או באמצעות טלפון חכם, כדי לרכוש מוצר בחנות. באופן הולך וגובר, ארנקים דיגיטליים נעשים לא רק עבור עסקאות פיננסיות בסיסיות, אלא גם כדי לאמת את אישוריו של בעל הכרטיס. לדוגמה, ארנק דיגיטלי עשוי לאמת את גיל הקונה בחנות משקאות בעת רכישת אלכוהול.
"ארנק דיגיטלי" הוא מושג נפוץ שמרבים להשתמש בו כיום ולא בהתייחס לטכנולוגיה יחידה, אלא כשלושה חלקים עיקריים: המערכת (התשתית האלקטרונית), היישום (התוכנה שפועלת על גבי) והמכשיר (החלק הבודד). בשלב ביצוע התשלום יגבה ספק השירות את סכום העסקה הסופי מהלקוח, ולאחר מכן יעביר את אותו הסכום אל המוכר. התשלום באמצעות ארנק דיגיטלי מתבצע באמצעות טכנולוגיות שונות, למשל: שבב המותקן בגב מכשיר סלולרי, סריקת ברקוד המופיע על גבי מסך מחשב או חשבונית מנייר או אפליקציית תשלום ייעודית.
התקנה ושימוש

מצד הלקוח, ארנק דיגיטלי דורש התקנה מינימלית, והוא יחסית קל לשימוש. ברגע שהתכנה מותקנת, המשתמש מתחיל על ידי הזנת כל המידע הרלוונטי. הארנק הדיגיטלי כעת מוכן לשימוש. בעת רכישה, באתר מסחר אלקטרוני, לתכנת הארנק הדיגיטלית יש את היכולת להזין את פרטי המשתמש באופן אוטומטי בצורה המקוונת. כברירת מחדל, רוב הארנקים הדיגיטליים יוזמים תקשורת כאשר התוכנה מזהה טופס מתאים. אם נבחר למלא את הטופס באופן אוטומטי, המשתמש יתבקש להזין סיסמה. בדרך זו הארנק הדיגיטלי מונע ממשתמשים לא מורשים גישה למידע אישי השמור במחשב מסוים.
קיימים תוכנות מסוג ארנק דיגיטלי שמשלבים גם "מנהל ססמאות". דוגמה לתוכנה זו היא "Dashlane".
ראו גם

ביטקוין
פייפאל
כרטיס אשראי
הערות שוליים

↑  ארנק דיגיטלי, באתר לאומי קארד
ארנה דאס דונאס

| --- | --- |

ארנה דאס דונאס, ינואר 2014
 מיקום:  נאטאל, ריו גראנדה דו נורטה ברזיל
 קואורדינטות:  5°49′37″S 35°12′44″W﻿ / ﻿5.82681°S 35.21236°W﻿ / -5.82681; -35.21236
 אבן יסוד:  15 באוגוסט 2011
 תקופת הפעילות:  26 בינואר 2014 – הווה (10 שנים)
 בעלים:  ממשלת ריו גראנדה דו נורטה
 משטח:  דשא
 אדריכל:  פופולוס 
 קבוצות:  אמריקה פוטבול קלוב (נאטאל)
 מושבים:  38,958
 ממדי משטח:  אורך: 105 מ'   רוחב: 68 מ'
 www.arenadunas.com.br
 he
 
ארנה דאס דונאס (בפורטוגזית: Arena das Dunas) הוא אצטדיון כדורגל הממוקם בנאטאל, בירתה של מדינת ריו גראנדה דו נורטה שבברזיל. האצטדיון תוכנן בעקבות בחירת נאטאל כאחת הערים אשר יארחו משחקי מונדיאל 2014 והוא ממוקם באתר בו עמד קודם האצטדיון "משאדאו". תכולתו הרשמית של ארנה דאס דונאס היא של 32,000 צופים, אך לעת המונדיאל הוגדלה תכולת האצטדיון לכ-38,958 צופים באמצעות יציעים זמניים.
ארנה דאס דונאס תוכנן להיות אצטדיון ידידותי לסביבה, וזכה בשני פרסים בתחרות של אדריכלות קורפורטיבית בברזיל. שם האצטדיון מתייחס לאזור הדיונות שבנאטאל, אשר משתרע על שטח גדול ומושך מספר רב של תיירים מברזיל ומחוץ לה.
עבודות הבנייה החלו ב-15 באוגוסט 2011, איחור של 15 חודשים מהמתוכנן. האצטדיון נחנך ב-26 בינואר 2014.
מונדיאל 2014

במסגרת מונדיאל 2014 נבחר האצטדיון לארח ארבעה משחקים משלב הבתים של הטורניר. להלן רשימת המשחקים שנערכו באצטדיון בזמן הטורניר. שעות המשחקים הן בזמן UTC-03.
| תאריך | שעה | קבוצה א' | תוצאה | קבוצה ב' | שלב | צופים |
| --- | --- | --- | --- | --- | --- | --- |
| 13 ביוני 2014 | 13:00 |  מקסיקו | 1 - 0 |  קמרון | בית א' | 39,216 |
| 16 ביוני 2014 | 19:00 |  גאנה | 1 - 2 |  ארצות הברית | בית ז' | 39,760 |
| 19 ביוני 2014 | 19:00 |  יפן | 0 - 0 |  יוון | בית ג' | 39,485 |
| 24 ביוני 2014 | 13:00 |  איטליה | 0 - 1 |  אורוגוואי | בית ד' | 39,706 |
ארנסטינה לואיזה פוטובסקי רוז

| --- | --- |

 לידה:  13 בינואר 1810 פיוטרקוב טריבונלסקי, רפובליקת פולין 
 פטירה:  4 באוגוסט 1892 (בגיל 82) ברייטון, הממלכה המאוחדת של בריטניה הגדולה ואירלנד 
 מדינה:  ארצות הברית 
 מקום קבורה:  Grave of Ernestine Rose 
 שפות היצירה:  גרמנית, עברית 
 זרם ספרותי:  אתאיזם 
 בן או בת זוג:  ויליאם רוז 
 פרסים והוקרה:  היכל התהילה הלאומי לנשים (1996) 
 חתימה:   
 
ארנסטינה לואיזה סימונדי פוטובסקי רוז (13 בינואר 1810 - 4 באוגוסט 1892; Ernestine Louise Rose) הייתה פמיניסטית יהודיה בת המאה ה-19, אתאיסטית, לוחמת כנגד העבדות ולמען זכויות אדם, מחשבה חופשית, ובעיקר שוויון בזכויות האישה. נודעה כ"מלכת הבמות" ומהכוחות האינטלקטואלים המובילים את המהפכה הפמיניסטית בארצות הברית ובאנגליה בזכות כתיבתה, נאומיה ומאבקיה הפומביים נגד אפליה ודיכוי.
חיבורים על אודותיה

ארנסטינה לואיזה רוז פוטובסקי. בתוך: מלץ, י. ולאו [לביא], נ. [עורכים]. פיוטרקוב - ספר זיכרון פיוטרקוב טריבונאלסקי והסביבה. תל אביב: ארגון יוצאי פיוטרקוב טריבונאלסקי והסביבה. 1965. עמודים 339–343
Anderson, B. S. Joyous greetings: The first international women's movement, 1830-1860. Oxford: Oxford University Press. 2001. P. 304
Document 14: Ernestine Rose, A Lecture on Women's Rights, Delivered Before the People's Sunday Meeting, in Cochituate Hall, Boston, on Sunday, October 19th, 1851 (Boston: J. P. Mendum, 1886); History of Women (Microfilm, Reel 942, Frame 8498).
Doress-Worters, P. Mistress of Herself: Speeches and Letters of Ernestine L. Rose,
Early Women’s Rights Leader. New York: Feminist Press of CUNY. 2008.
Eiseman. A. Rebels and Reformers: Biographies of Four Jewish Americans Uriah Phillips Levy, Ernestine L. Rose, Louis D. Brandeis, Lillian D. Wald. Garden City, NY: Zenith Books, Doubleday & Company, 1976.
Ernestine L. Rose & Paulina Wright Davis: Two Women Who Jump-Started the 19th-Century Women’s Rights Movement
http://www.wwhp.org/News/Newsletters/00fall.html
Kolmerten, C.A. The American life of Ernestine L. Rose. Syracuse, New York: Syracuse University Press, 1999.
Kolmerten, C.A. Ernestine L. Rose: freethinking rebel. (Great Minds).(Women's Rights Reformer). Farmington Hills, Michigan: Gale Group. 2002.
Schappes, M.U. Ernestine L. Rose: Her Address on the Anniversary of West Indian Emancipation. The Journal of Negro History. Vol. 34, No. 3 Jul. 1949, pp. 344-355.
Suhl, Y. Ernestine L. Rose and the battle for human rights.1959, New York: Reynal.
Suhl, Y. Eloquent Crusader: Ernestine L. Rose. New York: J. Messner. 1970.
Suhl, Y. Ernestine L. Rose: women's rights pioneer. Mount Vernon, New York: Biblio Press. 1990.
Ton, Mari Boor. “ The Una, 1853–55: The Premiere of the Woman’s Rights Pressing. In: M. M. Solomon, (ed.), A Voice of Their Own: The Woman Suffrage Press, 1840-1910. *
Tuscaloosa and London: Univ. of Alabama Press, 1991, pp. 48-70.
ארנה דו פוטורו

| --- | --- |

 מיקום:  ריו דה ז'ניירו, ברזילברזיל
 קואורדינטות:  22°58′50″S 43°23′32″W﻿ / ﻿22.980472222222°S 43.392241666667°W﻿ / -22.980472222222; -43.392241666667
 תקופת הפעילות:  2016–הווה (כ־8 שנים) 
 בעלים:  ריו דה ז'ניירו 
 אתר רשמי
  מפת מיקום  מפה מפורטת   (למפת ריו דה ז'ניירו מוגדלת) ארנה דו פוטורו(למפת ריו דה ז'ניירו רגילה) ארנה דו פוטורו  he tabBackground:;tabBorder:#aaa;defaultTab:0;
 
ארנה דו פוטורו (בפורטוגזית: Arena do Futuro; בתרגום חופשי: "ארנת העתיד") היא היכל ספורט זמני שהוקם במיוחד לרגל אולימפיאדת ריו דה ז'ניירו (2016) ויפורק לאחר המשחקים האולימפיים והמשחקים הפאראלימפיים. הארנה שהוקמה בפארק האולימפי בארה בשכונה בארה דה טיז'וקה, סמוך למרכז האימונים האולימפי של ריו דה ז'ניירו, בנויה כמבנה ריבועי מחופה עץ בו פעורים חלונות, שהכילה 12,000 צופים. באולימפיאדה היא אירחה את משחקי הכדוריד ובאולימפיאדת הנכים את משחקי הכדורשער. לאחר המשחקים בוצעה חלוקה פנימית של מבנה הארנה שהפך לקומפלקס של ארבעה בתי ספר חדשים לעיר עבור שכונת המגורים שהוקמה במבני דירות הכפר האולימפי הסמוך.
הערות שוליים

↑  Future Arena, באתר האולימפיאדה
ערך זה הוא קצרמרבנושא אצטדיונים ומתקני ספורט ובנושא ברזיל. אתם מוזמנים לתרום לוויקיפדיה ו.
בהאמה סריניוואסן

| --- | --- |
אין תמונה חופשית
 לידה:  2 באפריל 1935  (בת 89) הודו צ'נאי, הודו
 ענף מדעי:  תורת הקבוצות
 מקום מגורים:  שיקגו, ארצות הברית
 מקום לימודים:  אוניברסיטת מדראס  אוניברסיטת קולומביה הבריטית  אוניברסיטת מנצ'סטר  אוניברסיטת ויקטוריה של מנצ'סטר 
 מנחה לדוקטורט:  גיימס אנכסנדר גרין 
 מוסדות:  אוניברסיטת קלארק  אוניברסיטת אילינוי בשיקגו 
 תלמידי דוקטורט:  John Enyang, Eva Zabric, Julianne Rainbolt, Venketranman Ganesan, Hossein Andikfar 
 פרסים והוקרה:  עמית האיגוד לנשים במתמטיקה (2018)  עמית האגודה האמריקאית למתמטיקה (2013) 
 /http://homepages.math.uic.edu/~srinivas
 
בהאמה סריניוואסן (באנגלית: Bhama Srinivasan; נולדה ב-2 באפריל 1935) היא פרופסור למתמטיקה באוניברסיטת אילינוי בשיקגו המוכרת בעיקר בשל מחקרה בתחום ההצגה של קבוצות סופיות. היא עשתה את הדוקטורט שלה באוניברסיטת מנצ'סטר, ואת המחקר שלה באוניברסיטת קולומביה הבריטית ובמכון למחקר מתקדם בפרינסטון. בין תפקידיה האחרים הם מרצה באוניברסיטת קלארק ובאוניברסיטת קיל ונשיאת האיגוד לנשים במתמטיקה בשנים 1981–1983. ב-1990 העבירה הרצאת "נתר" שהיא סדרת הרצאות על תחום המחקר שלה.
ביוגרפיה > ראשית חיה

סריניוואסן נולדה ב-1935 בעיר מדראס (כיום צ'נאי) שבהודו. היא בתם הבכורה של אינדירה ו-ו"ק רנגסוואמי. אביה נסע לאנגליה על מנת להשלים לימודי תואר שני באוניברסיטת אוקספורד. הוא חזר להודו ב-1933 ולאחר שנה, הוא ואמה התחתנו. הם הביאו לעולם את בהאמה הבכורה, ואת אחיותיה הקטנות ויג'י ופרבהא. היא גדלה במשפחה אותה מתארת בתור "ליברלית ומתקדמת, שבה השכלה וספרים נלקחו כמובן מאליו". קרובי משפחה רבים שלה למדו ועבדו באוניברסיטאות שונות ברחבי העולם והיא למדה אנגלית כשפה שנייה בתור ילדה, וגדלה כדו-לשונית. היא הייתה בתיכון לבנות בלבד, ומתמטיקה הייתה המקצוע המועדף עליה מאז ומתמיד.
את התואר הראשון שלה במתמטיקה עשתה במכללה במדראס. המכללה הייתה מכללה משותפת לנשים ולגברים, והיא לא עמדה בציפיותיה של סריניוואסן שמצאה את המכללה מאכזבת ולא מעוררת השראה. לטענתה, תוכנית הלימודים הייתה מיושנת והספרים היו אותם ספרים שנעשה בהם שימוש באנגליה 30 שנה קודם לכן. כשסיימה את התואר הראשון שלה, הלכה ללימודי תואר שני במתמטיקה באוניברסיטת מדראס. לעומת המכללה, הלימודים באוניברסיטה משכו את סריניוואסן, והיא הייתה מאוד מרוצה מהיכולת שלה ללמוד מידע מתמטי עדכני. למרות ההתלהבות הרבה שלה מהמקצוע ומחומר הלימוד, היא לא חשבה שתחקור בעתיד את התחום, היא אף לא חשבה שתעסוק בקריירה רצינית במתמטיקה.
ביוגרפיה > משפחה

סריניוואסן התחתנה לאחר סיום התואר השני שלה עם מהנדס מכונות. הם עברו למנצ'סטר כדי לקדם את העבודה שלו, והוא תמך בה כשהחליטה לעסוק במתמטיקה באופן מקצועי. הם התגרשו בשנת 1970.
ביוגרפיה > דוקטורט וקריירה

סריניוואסן למדה לדוקטורט באוניברסיטת מנצס'טר, והשלימה את לימודיה בשנת 1960. נושא המחקר שלה היה הצגות מודולריות של קבוצות סופיות. לאחר מכן היא לימדה באוניברסיטת קיל שבאנגליה. ב-1965 עשתה את הפוסט דוקטורט שלה באוניברסיטת קולומביה הבריטית, ולימדה לסירוגין באוניברסיטת מדראס, במכון למתמטיקה רמאנוג'אן.
בשנת 1970 היא הגיעה לארצות הברית ולימדה באוניברסיטת קלארק במסצ'וסטס. בין השנים 1976–1977 היא עבדה במכון למחקר מתקדם בפרינסטון. היא הפכה לאזרחית אמריקאית באופן רשמי באותה שנה. ב-1979 מונתה לפרופסור באוניברסיטת אילינוי בשיקגו.
סריניוואסן כיהנה כנשיאת האיגוד לנשים במתמטיקה בין השנים 1981–1983. היא מונתה לחברה במכון למחקר מדעי המתמטיקה בשנת 1990. היא הייתה פרופסורית אורחת באקול נורמל סופרייר בפריז, אוניברסיטת אסן בגרמניה, באוניברסיטת סידני באוסטרליה, ובאוניברסיטת המדע בטוקיו. היא ערכה מאמרים בעלונים שונים של האגודה האמריקאית למתמטיקה (AMS) מ-1980 עד 1994.
מחקר

סריניוואסן מתמחה בחקר תורת הייצוג של קבוצות סופיות. המבנה של קבוצה סופית מופשטת הוא מבנה קשה להבנה. הואיל וכך, מנסים לייצג אותה על ידי קבוצת מטריצות על פני תחום כלשהו. סריניוואסן עבדה עם קבוצות סופיות קלאסיות וחקרה את ההצגות המודולריות שלהן. עבודתה יחד עם עמיתיה למחקר הובילה להמשך מחקר במקומות שונים אחרים וגם ליישום חלק מממצאיה בתחום הפיזיקה.
הרצאת ה"נתר" של סריניוואסן התמקדה בתאוריית ההצגה של קבוצות סופיות. נושא זה היה תחום המחקר העיקרי שלה. בהרצאה שלה, היא דיברה על שיטות גאומטריות שונות להגדרת קבוצות, ותיארה איך הן נכנסו לתורת הקבוצות. היא גם דנה על מספר תוצאות שצמחו מהגישה הזאת ודיברה על מחקרים קודמים שנעשו בתחום.
בהרצאתה, היא מעלה לדיון את המאמר בניו יורק טיימס "האם אמת ויופי אינם מספיקים?": "ההשקפה שלי כלפי המתמטיקה לאורך השנים הייתה ש'אמת ויופי מספיקים'", היא אומרת, "למעשה, פעמים רבות הזכרתי לתלמידי כי ההישגים המתמטיים הטובים ביותר התרחשו כאשר לא נשאלה השאלה 'לשם מה?'". כשהיא מדברת על יישום הגילוי המחקרי שלה לפיזיקה היא אומרת "עם זאת, האינטראקציות היפות עם הפיזיקה שהתרחשו בשנים האחרונות השפיעו גם עליי". היא מוסיפה שהיא מתרגשת מאוד מהדבר.
הערות שוליים

1 2 3 4  Bhama Srinivasan - Biography, Maths History (באנגלית)
1 2 3 4  noether lecture 1990 - AWM - Bhama Srinivasan
↑  Bhama Srinivasan homepage
| --- | --- |
בקרת זהויות :  NLI: 987007330524905171  BnF: cb123801973 (data)  GND: 110385657X  ISNI: 0000 0001 0876 592X  LCCN: n79121450  MGP: 42683  NTA: 071356126  SUDOC: 100508723  VIAF: 19758825   WorldCat (עם VIAF): 19758825 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בהאמה סריניוואסן".
ארמון מאלאקניינג

| --- | --- |


 מידע כללי
 סוג:  ארמון 
 שימוש:  מעון המגורים והעבודה של נשיא הפיליפינים
 מיקום:  סן מיגל 
 מדינה:  הפיליפינים 
 בעלים:  הפיליפינים 
 הקמה ובנייה
 תקופת הבנייה:  1750–הווה (כ־274 שנים)
 סגנון אדריכלי:  אדריכלות ספרדית קולוניאלית 
 קואורדינטות:  14°35′38″N 120°59′40″E﻿ / ﻿14.593857°N 120.994524°E﻿ / 14.593857; 120.994524
  (למפת הפיליפינים מוגדלת) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי ארמון מאלאקניינג(למפת הפיליפינים רגילה) מנילה קזון סיטי דבאו סיטי סבו סיטי זמבואנגה סיטי קגאיאן דה אורו מלזיה ים הפיליפינים  ים סין הדרומי ארמון מאלאקניינג
 
ארמון מאלאקניינג (בפיליפינית: Palasyo ng Malacañang) הוא המעון הרשמי ומקום העבודה של נשיא הפיליפינים.
הארמון שוכן בסאן מיגל, מנילה, ומזוהה עם רחוב מנדיולה. המונח מאלאקיינג מהווה גם שם נרדף לנשיא ולאדמיניסטרציה שלו. הקומפלקס כולל מספר מבנים הבנויים בעיקר בסגנון באהאי נה באטו (Bahay na bato) ובסגנון ניאו קלאסי. המבנה המקורי נבנה ב-1750 על ידי דון לואיס רוחה כבית קיץ על נהר פאסיג. הוא נרכש על ידי המדינה ב-1825 כמעון הקיץ של המושל הכללי הספרדי. אחרי רעידת האדמה ב-3 ביוני 1863 שהרסה את ארמון המושל במנילה, המקום היה למעון הרשמי של המושל הכללי.
בטרם הזרוע השבורה

| --- | --- |

 מידע כללי
 אמן:  מרסל דושאן
 תאריך יצירה:  1915 / 1964
 טכניקה וחומרים:  רדי מייד
 ממדים בס"מ
 רוחב:  35
 גובה:  132
"בטרם הזרוע השבורה" (באנגלית: In Advance of the Broken Arm) הוא רדי מייד שיצר מרסל דושאן בשנת 1915, לאחר הגירתו לארצות הברית. היצירה מורכבת מאת לפינוי שלג ועליה מופיעה כתובת באנגלית: "In Advance of the Broken Arm/(from) Marcel Duchamp 1915." (בטרם זרוע שבורה/(מאת) מרסל דושאן"). דושאן יצר מהדורות נוספות לרדי מייד זה. הראשונה נוצרה במרץ 1945. מהדורה שנייה נוצרה בשנת 1963 ומהדורה נוספת בת שמונה יצירות, הרביעית במספר, נוצרה בשנת 1964 על ידי דושאן וארטורו שוורץ.
עותקים מן היצירה מצויים במוזיאון לאמנות מודרנית, מוזיאון ישראל, הגלריה הלאומית של קנדה ועוד.
ארסאן אילייסובה

| --- | --- |

אילייסובה במדי הבאקס
 לידה:  15 במאי 1987 (בן 37) נוקוז שבאוזבקיסטן
 עמדה:  פאוור פורוורד
 גובה:  2.06 מטרים
 מספר:  77
 דראפט:  בחירה מספר 36, 2005 מילווקי באקס
 קבוצות כשחקן
 2004–2005   2005–2006   2006–2007  2007–2009   2009–2015   2011   2015–2016   2016   2016   2016–2017   2017–2018  2018   2018–2020   2021   2021–:  אולקרספור   טלסה 66'   מילווקי באקס   ברצלונה   מילווקי באקס   אנאדולו אפס   דטרויט פיסטונס   אורלנדו מג'יק   אוקלהומה סיטי ת'אנדר   פילדלפיה 76'   אטלנטה הוקס   פילדלפיה 76'   מילווקי באקס   יוטה ג'אז   שיקגו בולס
 הישגים כשחקן
 אליפות הליגה הספרדית (2009)   ה-MVP של אליפות אירופה עד גיל 20 (2006)
ארסאן אילייסובה (בטורקית: Ersan İlyasova; נולד ב-15 במאי 1987 באסקישהיר שבטורקיה) הוא כדורסלן טורקי, שמשחק בעמדת הפאוור פורוורד בשיקגו בולס. גובהו 2.06 מטרים.